**OBELIŲ SOCIALINIŲ PASLAUGŲ NAMŲ KRIZIŲ CENTRAS – ĮSTAIGA, TEIKIANTI PASLAUGAS KRIZINĖJE SITUACIJOJE**

Obelių socialinių paslaugų namų krizių centras (toliau – krizių centras) - socialinių paslaugų įstaigos padalinys, teikiantis socialinės priežiūros paslaugas asmenims, kurie dėl krizinės situacijos negali naudotis gyvenamąja vieta ir (ar) patiria sunkumų, neįveikiamų be intensyvios specialistų priežiūros ir pagalbos, taip pat asmenims, kurių šeimoje dėl vaiko teisių pažeidimų nustatytas vaiko apsaugos poreikis ir organizuojama vaiko laikinoji priežiūra socialinę priežiūrą teikiančioje socialinių paslaugų įstaigoje, siekiant įveikti šią asmens (šeimos) krizinę situaciją ir mažinti jos poveikį asmens (šeimos) gyvenimui, pašalinti krizinės situacijos pasekmes, siekiant atkurti asmens (šeimos) savarankiškumą, prarastus socialinius ryšius ir padėti integruotis į visuomenę.

Krizių centras specializuojasi teikti paslaugas:

1. šeimoms, kurioms teikiamos socialinių įgūdžių ugdymo, palaikymo ir (ar )

atkūrimo paslaugos;

1. šeimoms, kurių suaugę nariai grįžo iš socialinės bei psichologinės reabilitacijos

įstaigų (įskaitant turinčius priklausomybes nuo psichotropinių medžiagų;

1. patyrusiems smurtą artimoje aplinkoje;
2. besilaukiančioms merginoms;
3. nepilnametėms motinoms iš probleminių šeimų;
4. nukentėjusiems nuo prekybos žmonėmis ir (ar) priverstinės prostitucijos;
5. šeimoms, kurių vaikams nustatyta laikinoji priežiūra institucijoje;
6. šeimoms, nukentėjusioms nuo stichinių nelaimių;
7. šeimoms su vaikais, deportuotoms iš užsienio šalių;
8. vaikams, paimtiems iš jiems nesaugios aplinkos, kol bus išspręstas jų grąžinimo

atstovams pagal įstatymą ar laikinosios globos (rūpybos) nustatymo klausimas;

1. kitoje krizinėje situacijoje (po skyrybų, darbo praradimo, artimojo netekties ir kt.)

esančioms šeimoms ir jų nariams.

Krizių centras, siekdamas įgyvendinti jam nustatytus veiklos tikslus, vykdo šias funkcijas:

Teikia bendrąsias socialines paslaugas;

Teikia specialiąsias socialines paslaugas;

Organizuoja prevencines priemones įstaigos veiklos srityje, siekiant užkirsti kelią kilti asmens, šeimos, bendruomenės socialinėms problemoms.

Vadovaujantis Socialinių paslaugų katalogu, krizių centre organizuojamos ir (ar) teikiamos bendrosios ir (ar) specialiosios socialinės paslaugos, skirtos krizinei situacijai įveikti, atsižvelgiant į individualius paslaugų gavėjų poreikius:

1. informavimas, konsultavimas, tarpininkavimas ir atstovavimas;

2. aprūpinimas būtiniausiais drabužiais ir avalyne, asmeninės higienos ir priežiūros paslaugų organizavimas;

3. kasdienio gyvenimo įgūdžių ugdymas ir (ar) palaikymas, ir (ar) atkūrimas (savitvarka, asmens higiena, sveikos gyvensenos įgūdžiai, namų ruošos darbai, namų saugumas, švaros virtuvėje ir namuose palaikymas, maisto ruošimas, biudžeto planavimas, pinigų taupymas ir valdymas, naudojimasis banko paslaugomis, apsipirkimas, orientavimasis aplinkoje, naudojimasis viešuoju transportu ir kt.);

4. laikinas apgyvendinimas;

5. socialinių įgūdžių ugdymas, palaikymas ir (ar) atkūrimas;

6. darbo įgūdžių ugdymas;

7. tėvystės įgūdžių ugdymas;

8. psichologinė, psichosocialinė pagalba;

9. priklausomybių ligų prevencija ir sveikatos priežiūros paslaugų organizavimas;

10. kitos asmeniui (šeimai) reikalingos paslaugos, padedančios įveikti krizines situacijas, šalinti jų pasekmes ir mažinti krizinių situacijų poveikį asmens (šeimos) gyvenimui.

Socialinės priežiūros paslaugos organizuojamos ir teikiamos 24 val. per parą. Socialinių paslaugų poreikis nustatomas, socialinės paslaugos skiriamos, teikiamos ir mokėjimo už jas tvarka nustatoma vadovaujantis Lietuvos Respublikos ir Savivaldybės teisės aktais.

Apgyvendinimas krizių centre skiriamas, vadovaujantis savivaldybės administracijos priimtu sprendimu „Dėl socialinių paslaugų asmeniui (šeimai) skyrimo“ (SP-9 forma, patvirtinta LR socialinės apsaugos ir darbo ministro).

Dokumentai, reikalingi norint gauti paslaugas krizių centre:

• prašymas (rašomas krizių centre);

• asmens tapatybę patvirtinantis dokumentas;

• pažyma apie deklaruotą gyvenamąją vietą arba pažyma, patvirtinanti, kad asmuo yra įtrauktas į gyvenamosios vietos neturinčių asmenų apskaitą;

• pažyma apie asmens (šeimos narių) pajamas, gautas per tris paskutinius mėnesius iki kreipimosi mėnesio;

• išrašas iš medicininių dokumentų (forma Nr. 027/a) su sveikatos priežiūros specialisto išvada, kad gali gauti paslaugas Krizių centre;

• kitus dokumentus, patvirtinančius paslaugos reikalingumą.

Į krizių centrą nepriimami asmenys:

• kuriems būtinas stacionarus gydymas;

• turintys proto negalią;

• kuriems reikalinga būtinoji psichiatro pagalba;

• sergantys aktyvia tuberkuliozės forma;

• sergantys lytiškai plintančiomis ligomis;

• sergantys AIDS;

• sergantys kitomis ūminėmis infekcinėmis ligomis;

• agresyvūs, neblaivūs asmenys;

• asmenys priklausantys nuo alkoholio, narkotinių medžiagų;

• kitais atvejais.

Daugiau informacijos apie krizių centrą: <https://www.obeliuspn.lt/>